आवास एवं शहरी कार्य मंत्रालय मध्यम आय वर्ग (एमआईजी) के लिए सीएलएसएस के अंतर्गत सब्सिडी के योग्य माने जाने वाले मकानों का कारपेट एरिया एमआईजीi के लिए बढ़ाकर 160 वर्ग मीटर और एमआईजीii के लिए बढ़ाकर 200 वर्ग मीटर किया गया इससे किफायती मकानों और निर्माण क्षेत्र को काफी बढ़ावा मिलेगा जिससे आर्थिक गतिविधियों में तेजी आएगी किफायती मकानों को बढ़ावा देने वाले एक प्रमुख निर्णय के तहत आवास एवं शहरी मामलों के मंत्रालय ने प्रधानमंत्री आवास योजना (शहरी) के तहत मध्यम आय वर्ग (एमआईजी) के लिए क्रेडिट लिंक्ड सब्सिडी स्कीम (सीएलएसएस) के अंतर्गत ब्याज सब्सिडी के योग्य माने जाने वाले मकानों के कारपेट एरिया में संशोधन को मंजूरी दे दी है। सब्सिडी के योग्य माने जाने वाले मकानों के संदर्भ में एमआईजीi के लिए कारपेट एरिया को 120 वर्ग मीटर तक से बढ़ाकर 160 वर्ग मीटर तक और एमआईजीii के लिए कारपेट एरिया को 150 वर्ग मीटर तक से बढ़ाकर 200 वर्ग मीटर तक कर दिया गया है।